《十月十五日奉天殿早朝》
明代·董纪

蓬莱日映柘袍黄，宫扇低回翊御床。乐谱总传天上曲，炉烟不是世间香。

九重德意通蛮貊，一统根基轶汉唐。晚进小臣亲得睹，愧无才力赋长杨。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》